Mencari tempat menarik di Perak? Nah anda berada pada artikel yang betul. Jom lihat senarai ini.
Kellyâs Castle, Menara Condong Teluk Intan, The Lost World of Tambun, dan Bukit Merah Laketown adalah sebahagian nama popular pilihan pelancong dan ibu bapa semasa cuti sekolah.COOLPAD E561 MEDIATEK (TERLALU LANG...Please enable JavaScriptCOOLPAD E561 MEDIATEK (TERLALU LANGKA) Tested
Namun, ada banyak lagi tempat menarik di Perak untuk dilawati bersama anak-anak semasa cuti sekolah. Berikut adalah lokasi tempat menarik di Perak yang terpilih:

Lost World of TambunKellieâs CastleBukit Merah Laketown ResortConcubine LaneQin Xin Ling Leisure & Cultural VillageTaman Bunga MatahariBukit Larut @ Maxwell HillGua TempurungHutan Lipur Lata Tebing TinggiKuala SepetangOrang Utan IslandRoyal Belum State ParkSantuari Burung Kuala GulaTaman HerbaZoo Taiping & Night SafariGunung Lang Recreational ParkPulau PangkorRefarmHutan Lipur Lata IskandarLadang Anggur Saloma Vineyard and NurserySungai Klah Hot SpringLata KekabuHOGA Gaharu Tea ValleyLumut WaterfrontGaleri Sultan Azlan ShahMuzium GeologiIstana Kenangan Pasir Salak (Pasir Salak Historical Complex)Lata KinjangGaleri Arkeologi LenggongMasjid UbudiahMenara Condong Teluk IntanSpritzer Eco ParkCharcoal FactoryTaman Tasik TaipingGopeng Heritage HouseTeluk BatikMarina IslandTaman Paya Bakau LumutMuzium PerakDisney AvenueHutan Lipur Ulu KenasLata Ulu CheporPerak Agrotourism Resort (PATRO)Teluk SenanginHutan Lipur Ulu KernasTasik BandingRiverside Camp, GopengSwiss-Garden Beach Resort Damai LautKubu BelandaTrong Hot SpringSegari Turtle SanctuaryGunung KenderongTaman RaflesiaWin Kraf Labu SayongFarm Infoternak Sungai Siput (U)Batu Bersurat PangkorBeruas MuseumGunung PulutKelip-kelip Kampung DewPulau Tali KailBatu HamparKinta Tin Mining (Gravel Pump) MuseumTaiping Equine ParkMasjid An Nur (NIC)Lost World Petting ZooHutan Lipur Kuala WohTaman Alam KintaPantai Ban PecahPantai Pasir PanjangBukit Engku Busu
Lost World of Tambun
Taman tema air terkenal yang terdapat di Perak adalah Lost World of Tambun. Terdapat 10 taman dengan 88 tarikan atau aktiviti yang boleh anda lakukan di sini.
Taman tema ini terbahagi kepada 6 zon iaitu waterpark, amusement park, tin valley, petting zoo, tiger valley dan adventure park. Sesuai jika anda membawa seisi keluarga bercuti di sini kerana terdapat permainan yang sesuai dengan semua peringkat umur.
Pada sebelah malam pula, anda boleh mandi di kolam air panas atau menyaksikan pelbagai persembahan lain. Nak berurut di spa pun boleh. Dapatkan harga tiket yang lebih murah dengan pembelian secara online di website Lost World of Tambun.
Alamat: 1, Persiaran Lagun Sunway, Sunway City, 31150 Ipoh, Perak.
Waktu operasi:
Rabu â Ahad (11.00 pagi â 6.00 petang)
Harga tiket:
Kanak-kanak (12 tahun dan ke bawah) | RM 83Dewasa (13 tahun dan ke atas) | RM 90Warga Emas (60 tahun dan ke atas) | RM 83
Kellieâs Castle
Imej via [ culture trip ]
Kellyâs Castle adalah salah satu tempat bersejarah di Perak. Walaupun struktur bangunan telah lama dibina dan tidak siap sepenuhnya kerana kematian Kellie Smith, namun tetap dapat menarik ramai pengunjung untuk melawat. Ada yang ingin belajar mengenai sejarah, ada juga yang ingin mengambil foto semata.
Seringkali dijadikan tempat untuk melakukan pengambaran, kecantikan dan keunikan struktur luaran dan dalaman tempat ini memang tidak dinafikan lagi.
Waktu operasi: Setiap hari (9.00 pagi â 6.00 petang)
Tiket masuk: Warganegara (RM5) | Bukan warganegara (RM 10)
Alamat: Batu 5, Jalan Gopeng, 31000 Batu Gajah, Perak.
Bukit Merah Laketown Resort
Imej via [ Booking.com ]
Selain Lost World of Tambun, Bukit Merah Laketown Resort juga terkenal yang menjadi tempat persinggahan dan rekreasi untuk seisi keluarga. Merupakan sebuah taman tema yang terbahagi kepada empat zon iaitu taman tema air, taman eko, taman rekreasi dan taman pengembaraan.
Sekiranya anda tidak mahu bermandi-manda di kawasan taman tema air, anda boleh berbasikal atau bersiar-siar sekitar tasik. Nak menginap di sini pun boleh kerana terdapat penginapan istimewa dengan pakej yang berbaloi. Kampung Air iaitu penginapan terapung di atas air antara penginapan yang menjadi pilihan pengunjung untuk bermalam di sana.
Memang banyak aktiviti yang ada dan tidak dapat dihabiskan dalam satu hari. Bawa seisi keluarga bercuti di sini pasti sesuai, seronok dan memuaskan.
Tiket waterpark:
Dewasa (RM 25)Kanak-kanak (RM 20)
Waktu operasi:
Rabu â Isnin (10.00 pagi-6.00 petang)
*Ditutup pada hari Selasa kecuali cuti umum dan cuti sekolah
Alamat: Jalan Bukit Merah, Kampung Kubu Gajah, 34400 Simpang Empat Semanggol, Perak.
Concubine Lane
Imej via [ Ipack Travel ]
Concubine Lane merupakan tempat yang sesuai jika anda mencari pelbagai makanan unik dan tempat untuk bergambar. Bangunan yang didekorasi dengan pelbagai jenis mural pasti mengagumkan tiap mata memandang.
Antara makanan terkenal di lorong ini adalah ais kepal, titisan hujan dan roti cheese pelangi. Jika anda mahukan makanan lebih berat, anda boleh singgah di Platform Coffee & Brew Cafe iaitu sebuah kafe bertemakan Harry Potter.
Anda juga boleh dapatkan cenderamata di Concubine Lane. Macam-macam aktiviti santai yang anda boleh lakukan di sini. Kedai-kedai di sini hanya dibuka pada belah siang sahaja.
Alamat: Concubine Lane, Ipoh.
Qin Xin Ling Leisure & Cultural Village
Imej via [ Qing Xin Ling Leisure & Cultural Village ]
Sebuah tempat yang perlu dikunjungi jika anda ke Ipoh kerana ia memaparkan pelbagai budaya hanya pada satu tempat. Paling unik tempat ini dihiasi pelbagai barangan antik yang dapat mengimbau kembali zaman dahulu.
Jika anda instagrammable, anda wajib datang ke sini kerana pelbagai sudut menarik anda boleh rakamkan. Permandangan berlatarkan tasik, pepohon dan gunung menghijau kelihatan tenang dan menarik. Tempatnya juga luas, sesuai untuk anda berekreasi bersama keluarga.
Waktu operasi:
Isnin â Jumaat (9.30 pagi â 5.30 petang)
Harga tiket: RM 10
Alamat: 22A, Persiaran Pinggir Rapat 5a, Taman Saikat, 31350 Ipoh, Perak.
Taman Bunga Matahari
Imej via [ Bagan Datuk Kini ]
Terletak di Bagan Datuk, tempat ini pasti digilai terutama golongan wanita dan juga penggemar bunga. Berada dikelilingi bunga mekar kekuningan dan daun kehijauan pasti menjadi kegemaran ramai.
Jangan lupa kosongkan memori telefon anda kerana anda pasti akan merakam gambar dengan pelbagai gaya dan sudut bersama bunga ini. Tak perlu lagi ke Thailand untuk mendapat pemandangan cantik ini. Di Malaysia sudah ada dan pasti memuaskan hati setiap penggemar bunga.
Alamat: A128, 36100 Bagan Datuk, Perak.
Waktu operasi:
Setiap hari (9.00 pagi-7.00 malam)
Tiket Masuk:
RM 13 DewasaRM 10 (7 â 12 tahun)RM 5 (3 â 6 tahun)
Bukit Larut @ Maxwell Hill
Imej via tourismperakmalaysia
Ini antara tempat best di Perak yang sentiasa penuh semasa cuti sekolah. Tingginya mencecah 1036m dari paras laut. Di sinilah terletaknya taman dan rumah kolonial. Mereka yang ke sini akan mengambil peluang mendaki ke puncaknya sambil menghirup udara sejuk dan segar.
Harga Tiket: RM6 (dewasa), RM3 (Kanak-kanak),
Alamat: Bukit Larut, 34000 Taiping, Perak
Gua Tempurung
Imej via airpaz
Mungkin tidak ramai yang membawa anak mereka ke tempat seperti ini semasa cuti. Namun, jika mahu anak anda merasai kelainan, cuba bawa mereka memasuki Gua Tempurung bersama jurupandu bertauliah mereka.
Ada beberapa pakej disediakan yang memakan masa sejam sehingga 2 jam. Anak anda pasti mempelajari sesuatu yang baru dan menarik untuk dikongsi dengan rakan-rakannya.
Harga Tiket (berbeza mengikut pakej): RM8-RM30(dewasa), RM4-RM15(kanak-kanak), RM20-RM50(warga asing dewasa), RM10-RM25(warga asing kanak-kanak).
Alamat: 31600 Gopeng, Perak
Hutan Lipur Lata Tebing Tinggi
Imej via peraksilveryouth
Mandi di air terjun. Itulah tarikan yang ada di Daerah Selama. Malah, ada 5 air terjun di situ dan Lata Tebing Tinggi hanyalah salah satu darinya yang menjadi tumpuan penduduk setempat dan luar negara.
Selain itu, daerah ini juga mempunyai sungai dan tasik yang masih terpelihara. Homestay juga ditawarkan bagi pengunjung yang merangkumi pakej lawatan ke lokasi pelancongan yang lain di sekitarnya.
Harga Tiket: Percuma
Alamat: Ulu Mengkuang, 34100 Selama, Perak.
Kuala Sepetang

Imej via ditaiping
Sebuah kampung perikanan yang membawa anak-anak melihat keindahan semulajadi. Di situ terletaknya Hutan Paya Bakau Matang seluas 40000 hektar.
Ia merupakan lokasi terbaik pembiakan ketam, udang, selain ikan dan moluska yang lain. Bawa juga anak-anak anda menelusuri sungai pada malam hari untuk menyaksikan kunang-kunang.
Alamat: Larut, Matang, Perak.
Orang Utan Island
Imej via star2
Pulau seluas 35 ekar ini menjadi tempat tinggal Orang Utan. Kedatangan anda akan disambut oleh orang utan-orang utan. Pulau ini menjadi lokasi para ahli sains yang mahu membuat kajian mengenai orang utan.
Membuka pulau ini kepada umum membolehkan orang awam mengenali orang utan dan kepentingan menjaga mereka agar tidak pupus.
Harga Tiket: RM30 (dewasa), RM18 (Kanak-kanak),
RM36 (warga asing dewasa), RM36 (warga asing kanak-kanak).
Alamat: Jalan Bukit Merah, 34400 Semanggol, Perak.
Waktu Operasi: 9am-5pm setiap hari
Royal Belum State Park
Imej via gowhere
Hutan hujan berusia lebih 130 juta tahun ini lebih tua berbanding hutan-hutan hujan lain di dunia termasuk hutan Amazon! Hutan seluas 134,167 hektar yang dijaga rapi sememangnya menyimpan khazanah berharga untuk diterokai.
Air Terjun Sungai Kooi dan Sungai Papan hanya sebahagian tarikannya. Jika bernasib baik, anda akan melihat haiwan-haiwan liar yang menghuni hutan ini dan bunga terbesar dunia iaitu Rafflesia.
Lupakan kesibukan dan gangguan tv dan media sosial. Terdapat resort yang dibina di pulau buatan iaitu Pulau Banding bagi mereka yang mahu menikmati malam yang damai di situ.
Santuari Burung Kuala Gula
Imej via tempatmenarik
Ini merupakan lokasi terkenal sama ada di peringkat tempatan atau antarabangsa bagi pemerhati burung. Burung-burung dari Siberia, Kazakhtan, Jepun, China dan Momgolia menjadikan kawasan ini untuk berhijrah dan bertelur bagi burung residen.
Berhampirannya disediakan chalet-chalet serta kemudahan menyewa bot.
Alamat: Kuala Gula, 34350 Perak
Taman Herba
Imej via wikipedia
Di tanah seluas 22 hektar ini, ditanam 527 spesis tumbuhan herba yang digunakan untuk pelbagai keperluan seperti perubatan, aromaterapi, dan kosmetik. Pengunjung boleh menaiki trem dan berkhemah di tapak yang disediakan. Kemudahan surau juga disediakan. Aktiviti lain di sini ialah memancing.
Harga Tiket: RM2 (dewasa), RM1 (Kanak-kanak), RM350 untuk 1 tapak khemah.
Alamat: Batu 1, Jalan Simpang Pulai, Kg. Kepayang, Perak, Batu Gajah, 31300 Gopeng, Perak.
Waktu Operasi: 830am-5pm (Isnin-Jumaat), 9am-3pm (Sabtu-Ahad)
Zoo Taiping & Night Safari

Imej via Tripadvisor
Uniknya zoo ini ialah kerana ia turut menyediakan pengalaman Night Safari. Ia merupakan yang pertama di Malaysia. Anak-anak dapat melihat haiwan yang aktif pada waktu malam dan mendengar bunyi haiwan-haiwan ini. Merupakan tempat menarik di Perak patut dalam senarai.
Tanpa gangguan cahaya dan bunyi selain bunyi haiwan, ini pasti suatu pengalaman bernilai buat anak-anak.
Harga Tiket: RM17 (dewasa), RM8.50 (Kanak-kanak),
Night Safari: RM21.20 (dewasa), RM10.60 (kanak-kanak)
Alamat: Jalan Taman Tasik Taiping, Taman Tasik Taiping, 34000 Taiping, Perak
Waktu Operasi: 8am-11pm setiap hari
Pilihan di atas kebanyakannya mendekatkan anak-anak dengan alam. Perak pula merupakan negeri yang kaya dengan keindahan alam semulajadi. Ini menjadikan ia tempat yang sesuai bagi membentuk dan mendidik anak-anak agar menghargai alam yang akan diwarisi mereka kelak.
Gunung Lang Recreational Park
Iej via huislaw
Gunung Lang ialah salah satu daripada banyak gunung batu kapur yang terletak di Lembah Kinta, Perak. Kawasan batu kapur ini diteroka pada tahun 1880 oleh seorang pelombong timah Melayu.
Gunung Lang berukuran 111.93 hektar. 30.35 hektar dibuka pada tahun 2000 menjadi kawasan rekreasi. 14.16 hektar adalah tasik. Taman rekreasi ini dibahagikan kepada dua bahagian. Landskap taman ini sangat cantik, ditambah pula dengan kecantikan gunung batu kapur semulajadinya yang menjadi latarnya.
Ia mempunyai air terjun buatan, menara tinjau, taman permainan kanak-kanak, tapak perkhemahan, zoo mini, surau dan tandas.
Alamat: Taman Rekreasi Gunung Lang, Off Jalan Kuala Kangsar, 30010 Ipoh, Perak
Waktu Operasi: Isnin â Khamis (8am â 12pm / 130pm â 7pm), Jumaat (8am â 12pm / 245pm â 4pm)Sabtu, Ahad, Cuti Umum (8am â 630pm)
Harga Tiket Menaiki Bot: RM3 (dewasa), RM1.50 (kanak-kanak 3 â 12 tahun, warga emas di atas 55 tahun)
Pulau Pangkor
Imej via malaysia-hotels
Pulau Pangkor adalah pulau percutian terkenal di kalangan rakyat Malaysia dan juga luar negara.
Walaupun di pulau ini terdapat banyak hotel, chalet, dan resort, namun ia sering dipenuhi pengunjung terutama semasa cuti umum. Jika tidak menempah lebih awal, kemungkinan besar anda tidak dapat bercuti di sini.
Sekitar tahun 60an sehingga 70an, Pulau Pangkor dikenali sebagai pengeluar ikan masin dan ikan bilis sehingga ia berubah menjadi lokasi pelancongan terkemuka sambil mengekalkan apa yang mereka miliki sejak awal.
Jemput datang ke sini kerana pulaunya mempunyai pantai yang cukup indah. Jika tidak, mana mungkin ia terkenal seperti sekarang.
Refarm
Imej via kisahku
Taman rekreasi berukuran 26 ekar ini dikelilingi oleh hutan dan bukit-bukau. Menurut mereka, tanaman dan ternakan di sini mendapat sumber air daripada sistem paip air yan dipasang dari hulu air terjun.
Konsep Refarm ialah âkitar semula dan tiada pembaziranâ. Mereka tidak membuang sayur-sayuran dan buah-buahan yang berkualiti rendah. Sebaliknya, ia dijadikan makanan haiwan.
Hasil berkualiti dijadikan lauk-pauk lazat untuk pelanggan yang datang sama ada untuk beriadah atau menginap di sini. Refarm juga menghasilkan baja organik yang amat bagus untuk tanaman yang subur selain merupakan bahan yang mesra alam.
Antara aktiviti untuk pengunjung adalah mandi di kolam, berbasikal, memancing, menanam sayuran dan memberi makan kepada ternakan, serta jungle trekking.
Alamat: Lot 6059, Jalan Temoh Kampar, 35350 Temoh, Perak
Waktu Operasi: Rabu â Isnin (9am â 6pm), ditutup pada hari Selasa kecuali semasa cuti umum atau cuti sekolah.
No. telefon: 012 â 5026115
Hutan Lipur Lata Iskandar
Imej via Foursquare
Air terjun di sini terletak di antara Tapah dan Cameron Highlands, jadi ia sentiasa menjadi tumpuan ramai terutamanya semasa hujung minggu.
Air terjunnya memang cantik dan jernih. Bukan sahaja boleh berkelah dan bermandi-manda di sini, anda juga boleh merehatkan minda sambil menghirup udara segar.
Alamat: Exit 59, 35000 Tapah, Negeri Perak
Ladang Anggur Saloma Vineyard and Nursery
Imej via salomavineyard
Apabila bercakap tentang anggur, kita akan membayangkan yang buah-buahan ini hanya ditanam di luar negara sebelum dieksport ke Malaysia.
Namun, sebaliknya apabila anda mengunjungi Ladang Anggur Saloma yang sudah tentu menanam anggur di tanah Malaysia yang beriklim Khatulistiwa.
Pemilik ladangnya iaitu Siti Saloma Saad mahu berkongsi pengalaman indah berada di bawah kira-kira 2000 pokok anggur bersama-sama dengan para pengunjung. Pengunjung diberi peluang untuk memetik, menimbang dan membayar anggur di sini.
Alamat: Batu 6, Lekir, Sitiawan, Perak
Sungai Klah Hot Spring
Imej via myadventurehost
Mata air panas denan kos pembinaan RM6 juta ini dikatakan yang terbaik di Malaysia dari segi pengurusannya.
Suasananya yang dikelilingi pepohon hijau, bukit, dan sungai amat memukau perhatian. Ramai percaya bahawa mata air panas mempunyai keupayaan mengubati masalah kesihatan seperti kulit dan otot.
Jadi, mata air panas di Malaysia memang sering dikunjungi ramai, termasuklah yang terdapat di Sungai Klah ini. Antara aktiviti di sini ialah mandi di jakuzi, merebus telur, refleksologi air, dan berjalan di atas papan laluan mata air panas.
Malah, bagi yang berminat, 5 buah villa disediakan untuk tempahan bermalam di sini.
Alamat: 36000 Sungkai, Perak
Waktu Operasi: Setiap hari (8am â 10pm)
Harga Tiket: RM10 (dewasa), RM8 (kanak-kanak)
Lata Kekabu
Hutan Lipur Lata Kekabu merupakan taman rekrasi dalam kawasan Tasik Chenderoh di Kuala Kangsar. Ianya mempunyai air terjun yang jernih dan cantik.
Imej via Foursquare
Aktiviti perkelahan, riadah, perkhemahan dan penginapan boleh dilakukan di sini. Untuk aktiviti penginapan, ada chalet yang boleh anda jadikan tempat penginapan.
Alamat: Kampung Kota Tampan Air, 33400 Lenggong, Perak
HOGA Gaharu Tea Valley
Pokok gaharu telah disenaraikan sebagai pokok yang hampir pupus. Kewujudan Gaharu Tea Valley yang menanam pokok ini dalam kawasan seluas 300 hektar telah sedikit-sebanyak membantu mengelakkan kepupusannya.
Gaharu mempunyai kebaikan dalam perubatan di China, Timur Tengah dan Ayurveda. Gaharu Tea Valley menghasilkan pelbagai produk makanan dan kecantikan. Produk makanan yang dihasilkan termasuk teh, mee, dan sup.
Manakala produk kecantikan pula termasuk sabun, losyen, dan gel mandian. Mereka turut menghasilkan minyak gaharu bagi tujuan terapi aroma.
Alamat: Lot 9840, Mukim Teja, 31600 Gopeng, Perak
Waktu Operasi: Setiap hari (9am â 6pm)
Lumut Waterfront
Imej via Lumut Waterfront
Jika anda mencari lokasi untuk beriadah atau bersantai, cuba singgah di Taman Awam Lumut Waterfront ini. Ia seluas 7.4 ekar dengan panorama indah menghala ke Kuala Sungai Dinding dan Sungai Sitiawan.
Dikatakan bahawa konsep pembangunannya diilhamkan daripada pergerakan laut. Maka, taman ini seperti menceritakan tentang kehidupan laut yang sentiasa bergerak yang juga merujuk kepada pergerakan pengunjung taman dengan aktiviti riadah yang disediakan di sini.
Terdapat banyak kemudahan disediakan di sini seperti tempat meletak kereta, tandas, taman permainan kanak-kanak dan kedai makan.
Alamat: Persisiran muara Sungai Dinding dan bersebelahan dengan Lumut Yacht Club.
Waktu Operasi: 9am â 11pm
Galeri Sultan Azlan Shah
Imej via gsas
Perjalanan hidup Duli Yang Maha Mulia Sultan Azlan Muhibbuddin Shah dipamerkan di galeri yang amat indah senibinanya ini. Ini kerana ia merupakan binaan semula Istana Ulu atau turut dikenali sebagai Istana Kota.
Rekabentuknya adalah idea Kapten Maurice Alexander Cameron iaitu Timbalan Jurutera Kolonial dan Ketua Juruukur Negeri-Negeri Selat ketika itu iaitu sekitar tahun 1800.
Pengukirnya pula ialah Raja Harun Al-Rashid yang merupakan pengukir terkenal pada masa itu. Senibinanya adalah gabungan beberapa pengaruh seperti India dan Acheh.
Alamat: Kuala Kangsar, Perak
Muzium Geologi
Imej via orangperak
Ia asalnya menyimpan specimen-spesimen rujukan hasil kajian geologi oleh Jabatan Penyiasatan Kajibumi.
Muzium ini khusus buat mereka yang ingin mengetahui sejarah lanjut dan perkembangan mengenai khazanah geologi bumi di Malaysia.
Ia terdiri daripada tujuh zon pameran yang merangkumi ilmu geologi bermula dari peringkat awal, struktur batuan, dinasour, dan fosil sehinggalah kepada bagaimana galian bumi ini boleh menyumbang kepada pembangunan dan kesejahteraan masyarakat.
Peralatan-peralatan kajian geologi dan geosains yang wujud sejak sekiatr 60an sehingga kini juga turut dipamerkan kepada orang ramai.
Alamat: Jabatan Mineral dan Geosains Malaysia, Jalan Sultan Azlan Shah, 30820 Ipoh, Perak
Waktu Operasi: Isnin â Jumaat (9am â 430pm)
Harga Tiket: PERCUMA
Istana Kenangan Pasir Salak (Pasir Salak Historical Complex)
Iej via permataditepijalan
Kompleks ini diwujudkan bagi memperingati sejarah di Pasir Salak dan rakyat negeri Perak yang memainkan peranan penting dalam sejarah Malaysia mendapatkan kemerdekaan.
Ia adalah untuk menghargai perwira-perwira yang berani menentang penjajah bagi kepentingan negara.
Pembunuhan Residen British di Perak iaitu J.W.W Birch menjadi pemula kepada peperangan di antara British dan orang Melayu yang membawa kepada pengisytiharan kemerdekaan pada tahun 1957.
Alamat: Bukit Chandan, 86400 Kuala Kangsar, Perak
Waktu Operasi: Sabtu â Khamis (930am â 5pm), Jumaat (930am â 1215pm, 225pm â 5pm)
Harga Tiket: RM4 (dewasa)
Lata Kinjang
Imej via tourismperakmalaysia
Jika anda pernah ternampak air terjun sewaktu melalui kawasan Tapah semasa menggunakan Lebuhraya Utara-Selatan, inilah air terjun tersebut.
Ia merupakan di antara air terjun yang tertinggi di Malaysia. Maka, apa yang anda lihat dari lebuhraya itu hanyalah bahagian tengahnya sahaja! Menuju ke sini tidaklah begitu mudah tetapi amat berbaloi dengan hasil yang diperolehi di penghujungnya.
Pelbagai kemudahan termasuk tandas dan surau disediakan untuk orang awam. Kemudahan tapak perkhemahan juga ada bagi mereka yang mahu bermalam.
Alamat: Pejabat Hutan Daerah Perak Selatan, 35000 Tapah, Perak
Waktu Operasi: Setiap hari (7am â 6pm)
Harga Tiket: RM2 (dewasa), RM1 (warga emas 60 tahun ke atas, kanak-kanak di bawah 18 tahun), RM5 (pelancong asing), PERCUMA untuk kanak-kanak 3 tahun ke bawah.
Galeri Arkeologi Lenggong
Imej via trover
Kawasan galeri ini seluas kira-kira 8.16 ekar dengan 2 ekar dibangunkan dengan binaan 2 blok bangunan yang merangkumi Galeri Pameran, Pejabat, Bilik Audio Visual, Bilik Mesyuarat, dan Bilik Penyelidikan.
Lembah Lenggong yang menjadi lokasi tapak galeri ini merupakan daerah yang banyak menyumbang data mengenai pengetahuan prasejarah negara dari 1,000 hingga 300,000 tahun dahulu.
Antara yang menarik boleh ditemui di muzium ini ialah alat-alat batu zaman Paleolitik, rangka Perak Man yang berusia 10,000 sehingga 11,000 tahun, lukisan di gua-gua dan alat pengebumian Neolitik Gangsa Gua Harimau seperti tembikar, alat batu dan kapak gangsa.
Alamat: Jabatan Warisan Negara, Kota Tampan Lenggong, 33400 Perak
Waktu Operasi: Isnin â Ahad (9am â 5pm),Jumaat (9am â 12pm, 3pm â 5pm)
Masjid Ubudiah
Imej via wallpapers13
Ia disebut-sebut sebagai antara masjid terindah di Malaysia. Kubahnya yang berwarna emas dengan mudah menangkap mata mereka yang lalu-lalang. Lebih-lebih lagi ia dibina di puncak Bukit Chandan, Kuala Kangsar.
Kisah di sebalik mengapa ia dibina juga menarik. Masjid Ubudiah dibina sebagai tanda kesyukuran Sultan Idris Murshidul Adzam Shah kepada Allah SWT selepas baginda sembuh dari penyakit.
Batu asas untuk masjid ini diletakkan pada September 1913. Senibinanya adalah dari pengaruh Indo-Saracen dengan bentuk octagon dengan diameter 30 kaki.
Alamat: Jalan Istana, 33000 Kuala Kangsar, Perak
Menara Condong Teluk Intan
Imej via pinterest
Menara Condong Teluk Intan yang dibina pada tahun 1892 ini umpama lambang bagi Teluk Intan. Fungsi asalnya adalah sebagai tangki simpanan air untuk dibekalkan kepada penduduk sekitar selain turut berfungsi sebagai jam.
Walaupun ia tidak lagi berfungsi sebagai tangki simpanan air, tapi jamnya masih berfungsi dengan baik sehingga kini. Ia menjadi condong kerana struktur tanah yang lembut dan kesan daripada bebanan tangki yang menakung air.
Menara yang direka En Leong Choon Cheong ini telah menerima penambahbaikan di sekitarnya dengan penurapan menggunakan bata. Pada masa kini, Menara Condong Teluk Intan menjadi lokasi penduduk tempatan melakukan aktiviti sama ada rasmi atau tidak rasmi.
Alamat: Di antara pertemuan dataran segi empat iaitu Jalan Pasar, Jalan Ah Cheong, Jalan Selat dan Jalan Bandar.
Spritzer Eco Park
Imej via opencity
Aktiviti keluarga pasti menyeronokkan di sini. Pengeluar minuman dalam botol terbesar di Malaysia ini telah menggabungkan keseronokan, pendidikan dan warisan dalam satu tempat.
Terdapat Mini Golf Course dengan jumlah 18 lubang kesemuanya untuk si kecil menunjukkan bakatnya dalam permainan tersebut. Bawa mereka meneroka alam dengan menelusuri Tree Tag Walkabout dan banyak lagi aktiviti menarik di sini.
Anda juga boleh melihat proses membotolkan air mineral jenama Spritzer. Mereka turut menyediakan kedai cenderamata agar anda dapat membeli barangan kenangan dan kedai kopi untuk merehatkan diri seketika.
Alamat: Lot 898, Jalan Reservoir, Off Jalan Air Kuning, 34000 Taiping, Perak
Waktu Operasi: Isnin â Jumaat (11am & 3pm), Sabtu (11am), ditutup pada hari Ahad dan Cuti Umum
Harga Tiket: PERCUMA
Charcoal Factory
Imej via suntorophotolibrary
Percutian anda akan menjadi berbeza jika anda memilih untuk ke sini. Lawatan ke kilang arang yang terletak berdekatan dengan hutan paya bakau akan menjadi pengalaman baru kepada anda.
Ia merupakan perusahaan keluarga yang telah wujud sejak 1930-an. Apa yang menarik adalah arang yang dihasilkan di sini masih menggunakan kaedah yang sama sebagaimana telah dilakukan sejak hampir 80 tahun dahulu iaitu semasa ketiadaan mesin moden.
Inilah yang anda akan saksikan dan pelajari.
Alamat: Jalan Taiping â Kuala Sepetang, Kuala Sepetang, 34650 Kuala Sepetang, Perak
Waktu Operasi: Setiap hari (9am â 5pm)
Taman Tasik Taiping
Ini adalah kawasan riadah yang paling popular sekitar Taiping. Sambil melancong, boleh juga anda singgah di sini dan beriadah bersama keluarga tersayang.
Tasik yang cantik merupakan tarikan utama di Taman Tasik Taiping ini. Memang sesuai untuk anda melakukan pelbagai aktiviti, termasuklah untuk merehatkan minda.
Alamat: Jalan Pekeliling, Taman Tasik Taiping, 34000 Taiping, Negeri Perak
Gopeng Heritage House
Dibuka sejak tahun 2011, Gopeng Heritage House merupakan antara tumpuan pelancongan di Gopeng, Perak. Bagi yang sukakan tempat bersejarah, ini adalah salah satu tempat yang wajib anda lawati.
Ianya menyimpan barangan bersejarah sejak tahun 1960-an lagi. Dekorasi rumah ini sendiri menggunakan konsep dekor klasik, memang cantik dan menarik!
Alamat: Jalan Sungai Itik, Pekan Gopeng, 31600 Gopeng, Negeri Perak
Teluk Batik
Perak mempunyai banyak tarikan pelancongan yang menarik. Salah satunya ialah Teluk Batik yang terletak di Lumut.
Imej via Foursquare
Ianya terkenal dengan pantai yang cantik yang sesuai untuk aktiviti seperti bermandi-manda dan berkelah. Bukan itu sahaja, ada beberapa tempat penginapan di sini iaitu Teluk Batik Resort.
Alamat: Pantai Teluk Batik, 32200, Perak
Marina Island
Lumut mempunyai beberapa tarikan pelancongan, dan Marina Island ialah salah satunya. Bagi yang ingin berkelah di tepi pantai, ini salah satuÂ portÂ yang wajib anda singgah.
Imej via Foursquare
Marina Island ini merupakan pulau persendirian, jadi ada beberapa resort dan hotel yang boleh didapati di sini. Bolehlah anda menginap terus di hotel-hotel eksklusif di Marina Island!
Alamat: Marina Island, 32200, Perak
Taman Paya Bakau Lumut
Pada hujung minggu, Taman Paya Bakau Lumut yang terletak di Desa Manjung Raya ini akan sentiasa dipenuhi pengunjung, jelas menunjukkan yang ianya merupakan salah satu tumpuan pelancongan di sini.
Imej via Foursquare
Taman Paya Bakau Lumut ini diakui cantik orang ramai pengunjung. Sesuai juga untuk anda bawa anak-anak atau keluarga ke sini. Boleh melihat pokok paya bakau yang cantik sambil menghirup udara segar!
Alamat: Desa Manjung Raya, 32200 Lumut, Perak
Muzium Perak
Agak-agaknya muzium apa yang pertama dan tertua di Malaysia? Inilah dia muziumnya â Muzium Perak! Muzium Perak adalah muzium awam yang terletak di persimpangan Jalan Muzium dan Jalan Taming Sari di Taiping, Perak.
Imej via Foursquare
Ianya didirikan pada tahun 1883 dan menempatkan pelbagai barangan bersejerah di Malaysia. Selain itu, rangka binatang juga boleh didapati di sini. Rugi jika anda tak singgah!
Alamat: Jalan Taming Sari, 34000 Taiping, Negeri Perak
Waktu operasi: Setiap hari, 9 am â 6 pm
Disney Avenue
Bila tengok gambar di atas, pasti anda merasakan yang Disney Avenue ini terletak di luar negara. Macam bandar di Australia pun ada.
Imej via klnow
Namun, Disney Avenue ini merupakan bandar yang baru dibina di Kampar. Bangunan yang berwarna-warni ini memang sesuai dijadikanÂ portÂ bergambar.
Alamat: Bandar Agacia 31910 Kampar, Perak
Hutan Lipur Ulu Kenas
Nak mandi air terjun? Ada banyak air terjun di Perak, khususnya di Kuala Kangsar. Hutan Lipur Ulu Kenas merupakan antara yang wajib anda singgah untuk tujuan itu.
Imej via Foursquare
Terletak sekitar 15 km dari Bandar Kuala Kangsar, ianya sesuai untuk disinggah oleh pengunjung yang ingin berkelah dan bermandi-manda bersama keluarga di air terjun yang jernih.
Alamat: Kuala Kangsar, Perak
Harga kemasukan: RM 2 Dewasa | RM 1 Kanak-kanak
Waktu operasi: 6 am â 7 pm
Lata Ulu Chepor
Ini pula air terjun yang terletak di daerah Chemor di Perak. Juga merupakan antara air terjun yang menjadi tumpuan ramai pelancong.
Imej via Foursquare
Ianya kerap disinggah oleh ramai pengunjung pada hujung minggu. Anda dapat lihat ramai dari kalangan keluarga yang datang berkelah di sini.
Alamat: Â Kampung Ulu Chepor, 31200 Chemor, Perak
Waktu operasi: Setiap hari: 8 am â 6 pm
Perak Agrotourism Resort (PATRO)
Imej via escapemanila
Pertanian mula mengambil tempat sebagai satu tarikan pelancongan. Itulah yang cuba dilakukan oleh PATRO iaitu menggabungkan elemen pertanian dan pelancongan.
Sambil melihat tanaman buah-buahan dan ulam-ulaman serta herba, perusahaan madu kelulut dan pemprosesan telur masin dalam kawasan seluas 670 ekar, pengunjung juga boleh melibatkan diri dalam aktiviti lasak seperti ATV.
Terdapat juga sukan air iaitu kanu dan bot kayuh serta menunggang kuda. Masakan di resort pula 95% adalah masakan asli Perak. PATRO turut menyediakan chalet bagi pengunjung yang mahu merasai tinggal dalam kedamaian alam semulajadi.
Alamat: A15, 31800 Tanjung Tualang (kira-kira 50 kilometer dari bandar raya Ipoh)
Harga Tiket: RM15 (dewasa), RM7 (kanak-kanak)
Harga Penginapan: RM350 â RM1,200
Teluk Senangin
Imej via lily3488
Pantai yang cantik ini selalu dijadikan tempat perkelahan penduduk sekitarnya. Suasananya amat mendamaikan dengan pasir halus dan keadaan air yang sesuai untuk tujuan bermandi-manda. Aktiviti lain seperti memancing, banana boat, dan sukan pantai juga turut disediakan.
Tambahan pula, anda dapat melihat Pulau Pangkor dari pantai ini. Ada resort, chalet dan homestay buat pengunjung yang mahu menginap di Teluk Senangin. Gerai makan, walaupun tidak banyak tetapi cukup untuk anda menjamu selera.
Alamat: Seri Manjung, Manjung, Perak (32km dari bandar Sitiawan)
Hutan Lipur Ulu Kernas
Imej via sini
Hutan Lipur Ulu Kernas terletak di Hutan Simpan Bubu. Ramai yang memuji keindahan hutan ini terutama air terjunnya. Ia merupakan hutan dipterokarpa yang dijaga dengan baik oleh Jabatan Perhutanan.
Tempat ini amat sesuai untuk anda beriadah bersama-sama ahli keluarga dan rakan-rakan. Anda boleh mandi di sungai, berkelah, berkhemah, dan jungle trekking. Chalet juga disediakan dengan bayaran bermula RM50 sehingga RM150 sehari.
Manakala RM10 dikenakan kepada mereka yang mahu menggunakan tapak perkhemahan. Bagi yang menyukai cabaran, cubalah mendaki Gunung Bubu yang tingginya 1568 meter.
Alamat: 33000 Kuala Kangsar, Perak
Waktu Operasi: Setiap hari (6am â 7pm)
Harga Tiket: RM2 (dewasa), RM1 (kanak-kanak)
Tasik Banding
Imej via jemariaida
Ramai yang berkongsi tentang keindahan Tasik Banding dan keseronokan yang boleh diperolehi di sini. Lebih cantik jika anda datang ke sini beramai-ramai bersama keluarga atau rakan-rakan.
Pengalaman yang suka dicuba ramai orang di sini adalah bermalam di rumah bot di tengah tasik. Jauh dari pencemaran bunyi dan udara di bandar, anda memperoleh udara segar dengan suara unggas sebagai ganti di sini.
Maka, tentulah tidak lengkap jika tidak bermandi-manda di dalam tasik yang airnya amat bersih dan mencuba nasib dengan memancing. Namun, sila jaga keselamatan diri ketika mandi kerana airnya yang dalam.
Gunakan juga peluang ini untuk meneroka pulau sekitarnya dan menikmati air terjun Sungai Kooi di hutan.
Alamat: Pulau Banding, 33300, Perak
Harga bot: RM1800 â RM2500
Riverside Camp, Gopeng
Ingin melakukan aktiviti mencabar berkaitan dengan alam semulajadi? Di Gopeng, Riverside Camp ini merupakan tempat yang sesuai untuk anda melakukan aktiviti sebegitu.
Antara aktiviti yang boleh dilakukan ialah menaiki rakit dan menjelajah gua. Ada pelatih yang akan mengawasi anda, jadi aspek keselamatan memang dititikberatkan.
Alamat:Â  Kampung Jahang, 31600 Gopeng, Perak
Swiss-Garden Beach Resort Damai Laut
Antara tempat penginapan yang paling popular di Lumut ialah Swiss Garden Beach Resort Damai Laut, yang merupakan hotel 4 bintang.
Imej via Foursquare
Ada banyak kemudahan yang boleh dinikmati jika anda menginap di sini. Ini termasuklahÂ outdoorÂ swimming pool, golf beserta bilik yang selesa. Ianya juga terletak bersebelahan dengan pantai yang cantik.
Alamat: Persiaran Swiss-Garden Jalan Damai Laut, Off, Jalan Teluk Senangin, 32200 Lumut, Negeri Perak
Kubu Belanda
Kubu Belanda atau Dutch Fort merupakan sebuah kubu di Pulau Pangkor, Daerah Manjung, Perak. Runtuhan itu adalah sisa-sisa peninggalan usaha Belanda untuk mengawal perdagangan di semenanjung Melayu.
Imej via Foursquare
Jika anda penggemar sejarah, ini merupakan salah satu tempat bersejarah yang terkenal di Perak. Sambil bersiar, boleh juga anda belajar.
Alamat: 32300 Pangkor Island, Perak
Waktu operasi: Setiap hari, 8 am â 6 pm
Trong Hot Spring
Ada beberapa kawasan kolam air panas yang menarik di Perak. Selain di Felda Sungai Klah, anda juga boleh mengunjungi Trong Hot Spring yang terletak di Changkat Jering.
Yang menarik tentang kolam air panas di sini ialah sebaik sahaja pengunjung membuat tempahan, ianya akan dibersihkan terlebih dahulu.
Imej via Foursquare
Di samping itu, ianya mempunyai telaga air panas yang berusia 100 tahun dan dipercayai boleh mengubati beberapa penyakit berjangkit. Terdapat juga tiga kolam yang berbeza suhunya, sangat menarik!
Alamat: 34800 Changkat Jering, Perak
Waktu operasi: Setiap hari, 12amâ12pm, 4pmâ12am
Tempahan: 05-855 3990
Segari Turtle Sanctuary
Pusat konservasi penyu yang terkenal di Perak ialah Segari Turtle Sanctuary yang terletak di Lumut, Perak. Jadi, tak perlu jauh-jauh kerana di Lumut pun ada.
Imej via Foursquare
Ada beberapa infografik tentang baka penyu yang boleh didapati sekitar sini. Mereka juga membahagikan kolam penyu mengikut umur. Jadi, lekaslah singgah dan lihat sendiri penyu-penyu di sini jika berpeluang!
Alamat: 34900 Lumut, Perak
Waktu operasi: Setiap hari, 8 am â 1 pm, 2 â 5 pm
Gunung Kenderong
Gunung Kenderong ini berketinggian 1223 meter bersamaan dengan 4011 kaki. Ianya merupakan salah satu gunung di negeri Perak.
Imej via Foursquare
Aktiviti mendaki merupakan aktiviti utama untuk pengunjung di gunung ini. Gunung ini terletak berhampiran dengan Gunung Kerunai, jadi mereka digelar puncak kembar Perak ( K2 ).
Alamat: Gerik, Perak
Taman Raflesia
Bunga raflesia bukan sahaja boleh didapati di Sabah, malah di Perak juga anda boleh menemuinya. Taman Rafflesia merupakan tempat yang boleh anda lawati untuk melihat spesis bunga terbesar di dunia itu.
Terletak di Gerik, ada pelbagai jenis spesis Raflesia yang boleh ditemui di sini. Yang menarik, salah satu spesisnya iaitu Â refflesia azlanii dinamakan sempena Sultan Perak iaitu Sultan Azlan Shah.
Alamat: Kampung Padang Kunyit, 33300 Gerik, Perak
Win Kraf Labu Sayong
Selain daripada terkenal sebagai Bandar Diraja, Kuala Kangsar juga terkenal dengan labu sayong. Alang-alang singgah ke sini, bolehlah anda membeli labu sayong yang dijual penduduk tempatan.
Imej via Perjalanan Hidup
Bukan senang untuk anda dapat labu sayong yang cantik dan berkualiti. Ada banyak pengusahaan labu sayong di sini, dan Win Kraf Labu Sayong merupakan antara kedai yang boleh anda kunjungi.
Alamat: 11, Jalan Kampung, Kampung Sayong Lembah, 33040 Kuala Kangsar, Negeri Perak
Waktu operasi: Setiap hari, 9 am â 7 pm
Farm Infoternak Sungai Siput (U)
Ingin melancong sambil menimba ilmu tentang penternakan? Jika anda berada sekitar Chemor, lawatilah Farm Infoternak Sungai Siput ini.
Imej via Wikimapia
Antara haiwan ternakan di sini ialah rusa, burung unta, ayam, kambing, lembu tenusu dan banyak lagi. Tempat penginapan juga boleh didapati.
Alamat: Jalan Ipoh, 31100 Chemor, Negeri Perak
Waktu operasi: Hari minggu, 8 am â 5 pm
Batu Bersurat Pangkor
Batu bersurat bukan sahaja terdapat di Terengganu, malah di Perak juga ada. Ianya boleh didapati di Pulau Pangkor.
Imej via Foursquare
Batu Bersurat di sini ditulis dengan graffiti yang dibuat oleh tentera Belanda pada tahun 1700an. Tentera-tentera ini berpangkalan di Fort Dutch.
Alamat: Â 32300 Pangkor Island, Perak
Beruas Museum
Muzium Beruas ini juga merupakan salah satu tarikan pelancongan di Perak. Ada banyak barang bersejarah yang boleh anda temui di sini.
Imej via Foursquare
Antaranya termasuklah artifak-artifak sejarah yang terlah dibuat kajian. Pada asalnya ianya disimpan di Muzium Negara, namun ianya dipindahkan ke muzium ini.
Alamat: Jalan Besar, 32700 Beruas, Negeri Perak
Waktu operasi: Setiap hari, 9.30 am â 5 pm
Gunung Pulut
Satu lagi gunung di Gerik yang boleh anda lawati ialah Gunung Pulut. Gunung ini mempunyai ketinggian 651 meter. Bagi yang gemar melakukan aktiviti mendaki gunung, ini adalah salah satu gunung yang wajib anda daki.
Imej via Eypoh Hiker
Hal ini kerana ramai pendaki memuji kecantikan pemandangan setelah tiba di puncak gunung. Kami yakin anda juga akan terpesona dengan kecantikan pokok-pokok serta awan di situ.
Alamat: 33300 Gerik, Perak
Kelip-kelip Kampung Dew
Kalau di Selangor kita ada keli-kelip di Kampung Kuantan, di Perak pula kita ada kelip kelip di Kampung Dew.
Anda boleh menyaksikan sejumlah kelip-kelip yang banyak pada waktu malam di Kampugn Dew. Semestinya anda akan terpesona dengan keindahan cahaya kelip-kelip, jadi jangan lepaskan peluang ini ya!
Alamat: Kampung Dew, 34400 Simpang Empat Semanggol, Perak
Pulau Tali Kail
Pulau Tali Kail merupakan sebuah pulau yang uamat bersesuaian untuk dikunjungi oleh pencinta alam. Ada pelbagai aktiviti menarik yang boleh dilakukan di sini.
Imej via kualasepetang.com
Aktiviti rekreasi yang dapat dijalankanÂ  ialah merentas hutan, menaiki bot di kawasan tasik, memancing ikan air tawar, beriadah dan banyak lagi.
Alamat: Bukit Tali Kail, 33300, Perak
Batu Hampar
Satu lagi tarikan pelancongan di Gerik ialah Batu Hampar. Terdapat lata di sini, jadi anda boleh singgah jika berpeluang.
Imej via Foursquare
Ada banyak aktiviti rekreasi yang boleh dilakukan. Ini termasuklah berkelah dan berkhemah. Akviti berkayak juga boleh dilakukan dek kerana keadaan geografinya yang sesuai untuk akviti tersebut.
Alamat: Pantai Remis, Perak
Kinta Tin Mining (Gravel Pump) Museum
Kinta Tin Mining (Gravel Pump) Museum ialah muzium timah yang cukup popular sekitar Kampar. Kampar merupakan kawasan perlombongan biji timah sejak awal 1800-an lagi.
Imej via Foursquare
Jadi, anda akan menimba ilmu pengetahuan tentang cara pengeluaran batu kelikir. Peralatan untuk pengeluaran batu kelikir juga turut dipamerkan, sangat menarik!
Alamat: Lot 126026, Jalan Batu Karang, Taman Bandar Baru, 31900 Kampar, Negeri Perak
Waktu operasi: Setiap hari, 9 am â 5 pm
Taiping Equine Park
Asyik ke muzium dan air terjun sahaja, teringin juga untuk melakukan aktiviti lain. Tidak mengapa, setelah singgah di muzium dan mandi di air terjun, singgahlah di Taiping Equine Park.
Imej via Foursquare
Di sini, anda dan ahli keluarga akan menunggang kuda. Ada beberapa kuda yang boleh ditunggang, dan ianya juga selamat.
Alamat: Jln. Bukit Larut, 34000 Taiping, Negeri Perak
Masjid An Nur (NIC)
Ada banyak masjid yang cantik di Perak, salah satunya terletak di Universiti Teknologi PETRONAS. Masjid tersebut ialah Masjid An Nur.
Imej via tripadvisor
Bukan sahaja merupakan tempat ibadah yang luas, selesa dan bersih, ianya juga cantik. Sesuai untuk anda singgah sambil anda melancong.
Alamat: Â 31750 Bota, Perak
Lost World Petting Zoo
Bila anda singgah di Lost World of Tambun, anda boleh mengunjungi zoo yang terletak di sini. Zoo tersebut ialah Lost World Petting Zoo.
Imej via Foursquare
Ada sekitar 55 spesis haiwan yang boleh anda temui. Sambil anda melancong, bolehlah anda menambah ilmu pengetahuan tentang spesis haiwan yang berbeza.
Alamat: Persiaran Lagun Sunway, Sunway City, 31150 Ipoh, Negeri Perak
Hutan Lipur Kuala Woh
Bukan di Gerik dan Kuala Kangsar sahaja, di Tapah pun anda boleh jumpa air terjun yang cantik. Salah satunya ialah di Hutan Lipur Kuala Woh.
Imej via Foursquare
Airnya yang bersih dan jernih membuatkan para pencinta alam berasa selesa untuk melakukan aktiviti rekreasi di sini. Kemudahan awam seperti gazebo, chalet, tandas awam dan surau juga turut disediakan.
Alamat: Â Pejabat Daerah & Tanah, 35000 Tapah, Negeri Perak
Waktu oeprasi: Setiap hari, 9 am â 6 pm
Taman Alam Kinta
Ingin melihat lebih 150 spesis burung air? Lekaslah berkunjung di Taman Alam Kinta yang terletak di Batu Gajah ini. Kawasan yang merupakan bekas lombong timah ini mempunyai keluasan 900 ekar.
Imej via Majlis Daerah Batu Gajah
Bagi anda yang merupakan pencinta alam, taman burung ini pasti sesuai untuk anda lawati. Antara sepsis burung air yang menjadi tarikan pelancong adalah burung kuang, raja udang, belatuk, wak-wak, tiong air dan banyak lagi.
Alamat: 31000 Batu Gajah, Perak
Pantai Ban Pecah
Negeri Perak bukan sahaja kaya dengan air terjun, malah pantai di sini juga ada banyak. Pantai Ban Pecah ialah salah satu pantai yang menjadi tarikan pelancongan di Perak.
Imej via Foursquare
Yang menarik tentang pantai ini ialah pada asalnya, Pantai Ban Pecah merupakan sawah yang seterusnya ditukar menjadi pantai. Terdapat bongkah batu yang disusun berhampirannya bagi mengelakkan hakisan ombak.
Alamat: 34350 Kuala Kurau, Perak
Pantai Pasir Panjang
Pantai Pasir Panjang merupakan pantai terpanjang di Daerah Manjung. Ianya mempunyai kepanjang 6 km dan merupakan antara tarikan pelancongan di sini.
Pasir pantai yang halus, pohon yang merimbun dan kawasan yang bebas daripada gangguan semulajadi menjadikan Pantai Pasir Panjang lokasi yang ideal untuk spesis penyu Agar dan penyu Lipas bertelur.
Bukit Engku Busu
Bukit berketinggian 1087 kaki ini dinamakan sempena nama Raja Engku Busu dari Selangor yang membantu Sultan Perak untuk membasmi kumpulan lanun.
Imej via Foursquare
Ianya sesuai untuk pelbagai aktiviti seperti merentas hutan. Pihak MPM ada enyediakan trek untuk pengunjung. Apabila sampai di atas puncak, pengunjung boleh menikmati pemandangan Bandar Lumut yang cantik.
Alamat: Lumut, Perak
Anda suka tempat menarik di Perak yang dikongsikan oleh kami? Jangan lupa untuk share dan like untuk panduan anda di amsa hadapan. Manalah tahu anda akan ke sana.
Selain tempat best di Perak, baca juga artikel menarik kami yang lain.
Tempat Menarik Di KedahTempat Menarik Di KelantanTempat Menarik Di KundasangTempat Menarik Di Cameron HighlandTempat Menarik Di Ipoh


Masakan berbahan asas ayam memang selalu digemari. Hampir seluruh masyarakat malaysia sangat menyukai ayam dan menjadikannya makanan harian.Â  Daging ayam yang wangi dan lembut serta perpaduan rempah-rempah dalam masakan sangat membangkitkan selera.Tkinter projeto - Como criar um apl...Please enable JavaScriptTkinter projeto - Como criar um aplicativo covid-19 |coronavÃrus
Aneka resepi ayam viral yang menarik dan banyak dicari oleh rakyat Malaysia telah kami tuliskan di bawah ini. Secara keseluruhan resepi ini sangat mudah diikuti.
Dengan 25 resepi ayam viral yang gempak ini, anda boleh mencipta hidangan sedap dan menarik macam restoran di rumah anda. Konfirm ahli keluarga akan suka hidangan ayam yang anda sajikan, selamat mencuba.

1. Resepi Ayam Goreng Kedai Mamak2. Resepi Ayam Goreng Kunyit3. Resepi Ayam Penyet4. Resepi Ayam Goreng Berempah5. Resepi Chicken Mango6. Resepi Ayam Masak Merah7. Resepi Ayam Bakar Ala Kenny Rogers8. Resepi Ayam Masak Cili Kering9. Resepi Ayam Goreng Pedas Korea10. Resepi Ayam Masak Halia Chinese Style11. Resepi Ayam Percik Kelantan12. Resepi Ayam Bakar Berempah13. Resepi Ayam Madu Bakar Pasar Malam14. Resepi Ayam Panggang BBQ15. Resepi Ayam Kukus Chinese Style16. Resepi Ayam Masak Kicap17. Resepi Asam Pedas Ayam18. Resepi Kari Ayam Mamak19. Resepi Stew Ayam versi Tengku Puan Pahang20. Resepi Rendang Ayam Cili Api21. Resepi Ayam Masak Lemak Cili Padi22. Resepi Ayam Paprik Ala Restoran23. Resepi Ayam Masak Ungkep24. Resepi Ayam Goreng Seringgit Rangup Krup Krap!25. Resepi Ayam Sos Tiram
1. Resepi Ayam Goreng Kedai Mamak
Imej via Facebook
Siapa yang tak suka ayam goreng mamak. Kerangupan dan kriuk-krik nya yang lazat sangat disukai tekak orang melayu. Berikut ini resepi ayam goreng ala kedai mamak yang dikongsikan olehÂ âNurul SyafiqahâÂ di Facebook. Sila cuba resepi ini.
Bahan-bahan :
AyamBawang PutihHaliaDaun KariTepung JagungTepung BerasSerbuk KariLada SularCili PowderTelur 1 bijiGaram dengan Aji
Cara Memasak :
Gaulkan semua bahan-bahan di atas.Kemudian perap selama 1-3 jam.Goreng.
2. Resepi Ayam Goreng Kunyit
Imej via Facebook
Ayam goreng kunyit selalu menjadi lauk pilihan di kedai makan melayu.Â  Ayam ini dimasak dengan menggaulkan rempah kunyit dan pelbagai rempah lainnya dengan bahan lauk sehingga menampakkan warna yang kekuningan. Kami hadirkan untuk anda resepi ayam goreng kunyit yang mudah dikongsikan olehÂ âNina Mahdar di Facebook. Selamat mencuba.
Bahan-bahan :
Dada ayam, dipotong dadu **1 sm kunyit **1 sm lada sulah (serbuk) **1 sm serbuk kari **1 sm tepung jagung **1 sk gula pasir1 sm sos tiram
Bahan Sampingan :
Lobak merah, potong halusCili padi, diketuk (nak pedas sila tambah lagi)1 labu bawang merah â hiris haluslada merah hiris halusBunga kobisKacang panjang, potong-potong
Cara Memasak :
Satukan bahan yang bertanda **. Gaul sebati.Panaskan minyak masak. Minyak jangan terlalu banyak.Goreng ayam terlebih dahulu sehingga sedikit garing dan tidak melekat di kuali.Kemudian masukkan sayuran yang bertekstur keras seperti lobak dan lain-lain.Masukkan bawang merah dan lada.Kemudian masukkan bunga kobis.Akhir sekali masukkan kacang panjang.Perasakan dengan sedikit garam. Kacau sehingga sebati.Angkat dan toskan minyaknya. Sedia untuk dihidang.
3. Resepi Ayam Penyet
Imej via Facebook
Masakan asal Jawa ini merupakan salah satu makanan terkenal dalam kalangan masyarakat Malaysia. Bagaimana tidak, rasanya yang garing dikombinasi dengan pelengkap dan ratus rempah, sangat disukai untuk dijadikan makanan tengah hari. Merujuk resepi yang dikongsikan olehÂ Nur AlyaniâÂ di Facebook, sila ciptakan ayam penyet sedap buatan anda.
Bahan-bahan :
AyamLengkuasHaliaDaun salam (bay leaf)KunyitBawang PutihGaramAir
Bahan Sambal :
Cili apiCili besarBawang putihTomato 3 bijiCili kering yang sudah direbus
Cara Memasak :
Panaskan air.Masukkan lengkuas titik, halia titik, daun salam (bay leaf), kunyit, garam dan bawang putih (tumbuk).Perasakan dengan garam dan limau nipis sebab nak bagi ayam ada rasa.Kemudian masukkan ayam.Tunggu sampai separuh masak. (Nak sampai masak betul pun boleh, sebab nanti ayam kena goreng juga).Jika sudah separuh masak, goreng ayam.Smash ayam sampai penyet.Tauhu, tempe rebus dulu dalam air rebusan ayam kemudian goreng.
Cara Memasak Sambal Penyet :
Goreng satu-satu bahan sambal tadi. Cili, tomato dan bawang putih. Cili kering yang sudah direbus tak perlu goreng boleh terus tumbuk saja.Jika sudah siap goreng, semua bahan-bahan tadi ditumbuk hancur dan perasakan dengan garam, gula, asam limau. Nak letak belacan sikit pun boleh.
4. Resepi Ayam Goreng Berempah
Imej via Facebook
Masakan ayam satu ini juga merupakan makanan yang famous dalam kalangan masyarakat Melayu. Yang paling menarik dari makanan ini ialah serdak-serdaknya yang kaya akan rempah.Â  Ayam goreng berempah sangat sesuai dimakan bersama nasi putih. Sila cuba dirumah anda resepi ayam goreng berempah yang dikongsikan olehÂ âMurni RahmatâÂ di Facebook.
Bahan kisar
Resepi untuk setengah ekor ayam.
Bawang besar 1 bijiBawang putih 3 ulasHalia dan lengkuas 2 inciCili kering/serbuk cili. Kuantiti ikut selera masing-masing, kalau taknak letak pun boleh.Serai 3 batangKetumbar 1 suduJintan manis setengah suduBuah keras 3 biji, tak letak pun boleh
Bahan Perap
Serbuk kari 1 sudu penuhGaramDaun kari sedikitSecubit gula1 sudu tepung beras dan 1 sudu tepung jagungSedikit bahan perasa contohnya hilal/aji/cukup rasa dan lain-lain.
Cara Memasak :
Blend semua bahan dengan 2 biji telur dan air asam jawa pekat. (Jangan bagi air, kalau letak air pun setakat untuk bagi blender pusing saja).Potong ayam besar-besar, selalunya potong 4.Perap ayam dengan bahan kisar dan bahan perap tadi selama 30 minit, (perap satu malam lagi bagus).Goreng dengan api sederhana, tutup dengan penutup periuk sewaktu menggoreng. 2-3 minit sebelum angkat kena buka tutup periuk. Kaedah ini untuk dapatkan ayam yang rangup tapi berjus di dalam.Untuk dapatkan serat yang garing. Bila sudah siap goreng semua ayam, ambil serdak-serdak yang tinggal dan goreng dengan api sederhana. Masa tengah goreng, kacau-kacau serdak tu supaya dia tak bergumpal atau berketul. Bila sudah garing, angkat, tos dan tabur pada ayam goreng tadi.
Boleh juga cuba resepi ayam goreng berempah versi lain di sini yang menarik.
5. Resepi Chicken Mango
Imej via Facebook
Mendengar namanya saja sudah menarik apalagi memakannya. Kerana rasa yang unik inilah chicken mango menjadi salah satu antara makanan yang paling dicari 2018. Kami tuliskan untuk anda resepi chicken mango yang paling mudah dan sedap dikongsikan olehÂ âZuraini Mat ArshadâÂ di Facebook. Selamat mencuba.
Bahan-bahan :
Isi ayam bahagian peha/dadaTepung goreng bestariMinyak untuk menggoreng
Cara Memasak :
Panaskan minyak.Celup isi ayam dalam tepung bestari yang dibancuh dengan air.Kemudian golekkan atas tepung bestari sekali lagi dan goreng hingga kekuningan (deep fry).Parut mangga muda, carrot dan sedikit bawang besar.
Bahan Sos :
Plum sosSos tomatoSos thaiGulaCili api potongAir sikit
Cara Membuat Sos:
Campurkan semua bahan dan didihkan atas api kecuali cili api (bubuh akhir sekali).Tuang sos di atas ayam yang siap potong dan gaul dengan mangga parut tadi. Siap.
6. Resepi Ayam Masak Merah
Imej via Facebook
Ayam masak merah dapat dijumpai dimana-mana kedai Melayu. Ayam masak merah biasa dijadikan lauk untuk nasi putih mahupun nasi lemak. Sila baca dan ikuti resepi ayam masak merah yang dikongsikan olehÂ Maimunah Binti ZulkifliâÂ di Facebook seperti di bawah ini.
Bahan-bahan :
1 ekor ayam3 senduk cili kering atau ikut kepedasan masing-masing3-5 biji bawang besar5 biji bawang kecil india3-5 ulas Bawang putihKulit kayu manis, cengkih, bunga lawang & buah pelagaHalia 2 inchi1 tin kecil puree tomato1 kotak kecil santan2-4 sudu makan minyak sapi ( rahsia ke-2 )2 cawan minyak masak3 batang serai3 helai daun pandan ( ini rahsia utama ) Ikat gumpal.2 biji buah kerasÂ½ botol sos tomato ( Kimball )Â½ botol sos cili ( Kimball )Gula dan garam secukup rasa
Cara Memasak :
Goreng ayam separuh masak (ketepikan).Panaskan minyak sapi.Masukkan rempah sekawan.Blanderkan/racik bawang besar, bawang kecil, bawang putih dan halia. Tumis sehingga naik bau.Kemudian masukkan serai dan daun pandan. Tumis lagi sehingga naik bau.Masukkan cili kering dan buah keras, tumis hingga pecah minyak.Kemudian masukkan 1 tin puree tomato, sos tomato, sos cili, gula dan garam secukup rasa. Tumis lagi hingga pecah minyak.Kemudian masukkan ayam, gaul sebati hingga masak. Apabila ayam sudah masak masukkan santan 1 kotak kecil. Gaul sehingga masak.
Boleh cuba juga resepi ayam masak merah viral ini.
7. Resepi Ayam Bakar Ala Kenny Rogers
Imej via Facebook
Ini ialah resepi yang paling dicari. Ayam bakar Kenny Rogers telah menarik hati orang ramai. Mulai sekarang anda tak perlu lagi pergi restoran untuk menyantap hidangan ini. Sila cuba resepi ayam bakar yang dikongsikan di Facebook olehÂ Cik PoojaâÂ di bawah ini dan ciptakan ayam bakar restoran di rumah anda.
Bahan-bahan :
1 ekor ayam (cuci bersih)2 labu bawang besar7 ulas bawang putih2 inci halia2 sb pati oren Sunquick (yang dalam botol)1 senduk sos blackpaper aka sos lada hitam3 sb majerin (cairkan atas api)1 biji ubi kentang (rebus empuk)1 ketul kiub pati ayam1 sk garam2 sb gula pasirKentang, brokoli, tomato, cerry (optional)
Cara Memasak :
Blend semua bahan-bahan dengan sedikit air.Sudah blend semua, perapkan dengan ayam selamaÂ 2 jam sebelom bakar. (Lagi lama perap lagi sedap).Kemudian bakar suhu 200Â° selama 45 minit atau sampai masak. (Api atas bawah, ikut pada oven masing-masing. Yang suka crunchy diluar lembut juicy didalam, boleh letak suhu tinggi).
Boleh juga cuba versi resepi ayam bakar lain yang menarik di sini.
8. Resepi Ayam Masak Cili Kering
Imej via Facebook
Aduhai! Tiba-tiba sahaja rasa terliur terbayang jika dapat makan ayam masak cili kering tengah hari ini. Ayuh buat ayam masak cili kering untuk makan tengah hari ini. Resepi dibagikan oleh Fatin Pauzi di laman Facebook. Selamat mencuba.
Bahan-bahan :
Bawang merah dimayang dan dipotong besar (2 versi),Bawang putih dimayang,Lada besar 1 biji dimayang,Cili padi 3 biji dimayang,Cili kering 10 tangkai dipotong kecil-kecil,Daun kari,Sos cili, sos tomato dan sos tiram,Paste asam jawa,Tepung gandum,Telur.
Cara-cara :
Ayam dipotong kecil. Basuh ayam dengan air garam.Lepas basuh, celup ayam dalam telur dan tepung.Goreng ayam. Toskan minyak ayam.Tumis cili kering dan daun kari sampai garing.Masukkan bawang merah, bawang putih, cili padi dan lada besar.Letak semua sos tadi secukupnya. Ikut kuantiti ayam.Masukkan sedikit air. Biar sedikit pekat.Masukkan pes asam jawa dan gula serta garam secukup rasa.Masukkan ayam goreng tepung tadi dan gaul.Bila sebati, biar sekejap dan siap.
9. Resepi Ayam Goreng Pedas Korea
Imej via Facebook
Fafae Mimie berkongsikan cara memasak ayam goreng pedas Korea mudah di laman Facebook. Dengan resepi ini anda boleh masak dan mengisi perut tanpa harus pergi ke restoran Korea, sudahlah harganya mesti mahal bukan?
Bahan-bahan :
Ayam,Lada hitam,Halia 2 inchi,Bawang puti,Tepung bestari,Bijan,Cili kisar,Cuka,Madu,Gula,Sos cili.
Cara-cara :
Mula-mula perap 10 minit ayam bersama sedikit lada hitam, halia tumbuk 2 inci dan bawang putih tumbuk 4-5 ulas.Gaul ayam dengan tepung bestari/apa-apa tepung dan goreng.Ketepikan.
Cara Buat Sos :
Mula-mula sangai bijan, ketepikan.Tumis 2 ulas bawang putih, 5 sudu cili kisar. Tumis sampai garing.Masukkan 5 titik cuka, 1 sudu madu, gula agak-agak.Masukkan sos cili 4 sudu.Masak semua bahan hingga sebati.(Jangan tambah air, nanti ayam tidak rangup).Masukkan ayam, gaul sebati.Tabur bijan. Sedia dihidangkan.
10. Resepi Ayam Masak Halia Chinese Style
Imej via Facebook
Masakan ini sedap dimakan dengan nasi panas. Ianya berkuah dan kuahnya pula sedap jadi makin menambah nafsu makan, anak-anak pun suka. Tanpa buang masa, mari lihat resepi yang dikongsikan oleh IsMa Lyeza di laman Facebook sekarang juga. Selamat mencuba.
Bahan-bahan :
2 keping dada ayam dipotong kecil,2 inci halia dihiris panjang,3 sudu besar kicap cair/kicap masin,Garam,(bahan digaul dan diperap 5-10 minit).4 ulas bawang putih diricik halus,Hirisan cili padi,4 tangkai cili kering,1 Â½ sudu kecil sos tiram,1 Â½ sudu kecil tepung jagung dibancuh dengan sedikit air,1 camca kecik stok ayam,Bawang besar dipotong baji,Minyak bijan/biasa untuk menumis.
Cara-cara :
Tumis bawang putih, cili padi, halia hiris, cili kering.Masukkan ayam yang sudah diperap tadi. Digoreng sampai masak.Masukkan sos tiram dan stok ayam.Masukkan bancuhan air tepung jagung.Perasakan dengan garam dan gula sedikit.Masak sampai sebati dan seimbangkan kepekatan kuah.
11. Resepi Ayam Percik Kelantan
Imej via Facebook
Resepi ayam percik Kelantan menggunakan teknik Chef Wan yang sangat simple yang dicubakan oleh Yuss Aisya di laman Facebook. Tekstur ayam juicy dan empuk dicecah dengan kuah percik yang creamy. Tidak hairanlah mengapa ramai beratur panjang di kedai ayam percik di sekitar Kelantan. Resepi di bawah ini ialah untuk satu ekor ayam.
Bahan perap tumbuk :
4 ulas bawang merah kecil,3 ulas bawang putih.1 inci halia,Sedikit garam.
Lumur bahan tumbuk dengan ayam, biarkan satu jam.
Bahan percik :
Â½ kotak santan pekat (200 ml â baki lagi Â½ kotak masuk kemudian â jika ayam besar guna santan lebih lagi),2 batang serai (kalau serai besar 1 batang cukup),1 inci halia,Â½ inci lengkuas (optional),5 tangkai cili kering rebus dan buang biji,1 cawan air (cawan besar 250 ml).(Blend kesemua bahan di atas).1 keping asam keping saiz sederhana,4 sudu besar gula (tidak manis sangat pun tidak perlu risau banyak gula).1 sudu garam atau kiub ayam ikut citarasa sendiri.
Cara-cara :
Masak bahan kuah percik dengan api sedang dan kacau perlahan.Bila sudah menggelegak, baru masukkan ayam. Simbah-simbahkan kuah pada ayam. Masak 5 minit.Kemudian balikkan ayam dan masak lagi 5 minit. Proses ini akan kunci jus ayam dan serap lebih rasa percik. Jangan lupa simbah-simbah dan godek-godek perlahan ayam supaya tidak melekat di kuali. Buat sampai ayam habis.Lepas 10 minit rebus dalam kuah. Angkat ayam dan bubuh di atas tray. Pastikan ayam bersalut percik. Lapik dengan daun pisang. Jika tidak ada daun pisang, boleh guna baking paper.Bakar dalam oven yang telah preheated 230Â°C selama 30 minit. Jika ayam besar tambah lagi masa.Baki Â½ kotak santan masukkan dalam kuah percik tadi dan masak hingga berkrim.Perasakan kuah. Ingat kuah wajib rasa masam, masin, manis, pedas yang seimbang baru jadi.Siap.
12. Resepi Ayam Bakar Berempah
Imej via Facebook
Senang cara buat ayam bakar berempah ini. Rasa enak yang berasal daripada rempah perapan ayam yang dilumurkan bersama ayam membuat ayam terasa amat juicy dan beraroma merangsang semasa dibakar. Resepi perkongsian ramai di laman Facebook dikongsikan oleh Cik Epal di laman Facebook.
Bahan-bahan :
4 ketul ayam thigh (boleh guna bahagian ayam yang anda suka, kalau kepak ayam kecil-kecil boleh guna 8 ketul),2 sudu besar rempah kari,2 sudu besar sos tiram,2 sudu besar sos cili,2 sudu besar serbuk ayam,1 sudu besar serbuk lada hitam kasar,Garam secukup rasa.
Bahan kisar :
1 biji bawang besar,3 biji bawang putih,1 inci halia,
Cara-cara :
Lumurkan semua bahan pada ayam.Kemudian ayam diperap selama 3 jam dalam peti sejuk. Kalau mahu lagi sedap perap semalaman. Tinggalkan sedikit bahan perap.Panaskan oven 200Â°C dulu selama 30 minit dengan api atas bawah.Seterusnya bakar ayam selama 1 jam.Jika sudah lepas 1 jam, keluarkan dulu ayam.Lumur balik ayam dengan bahan perap yang tinggal sedikit tadi. Minyak-minyak ayam yang keluar daripada ayam pun boleh dijiruskan dan mandikan ayam.Bakar lagi selama 15 minit.
Tips :
Kalau suka ayam bahagian dada, masa yang diambil untuk masak lagi singkat. Sebab dada ayam cepat masak. Masa untuk bakar bergantung kepada jenis ayam atau size ayam. Kalau guna thigh macam maka sama dengan resepi ini.
13. Resepi Ayam Madu Bakar Pasar Malam
Imej via Facebook
Ramai sangat yang cari resepi ini. Oleh itu, pada perkongsian ini kami hadirkan resepi ayam madu bakar khas pasar malam untuk anda cubakan di rumah. Resepi mudah daripada Yaya VictoryYaya di laman Facebook.
Bahan-bahan :
1 ekor ayam dipotong dengan size bersesuaian,2 sudu besar perencah nasi goreng cina cap seri aji,2 sudu besar serbuk cili,2 sudu kecil serbuk lada hitam,3 sudu besar sos tiram,4 sudu besar kicap,2 sudu besar sos thai,5 sudu besar sos cili,1 sudu besar serbuk bawang putih,1 biji air limau nipis,1 cawan madu.
Cara-cara :
Kacau rata kesemua bahan untuk diperap bersama ayam selama 2-3 jam.Jika sudah siap perap selama 2-3 jam, boleh terus dibakar.Siap.
14. Resepi Ayam Panggang BBQ
Imej via Facebook
Ayam panggang BBQ biasanya selalu menjadi peneman acara kemah mahupun acara outdoor lainnya. Tentunya kepiawaian dalam memasak menggunakan resepi yang sedap adalah sangat penting. Resepi daripada âRosma Rosâ ini dibuat dengan penuh kasih sayang dan khas untuk anda pecinta BBQ.
Bahan-bahan :
Ayam seekor ikut suka potong mahupun tidak potong3 biji bawang merah/sebiji bawang besar5 ulas bawag putihSeinci halia3 batang serai ambik umbut sajaSatu sudu jintan manis1/2 sudu jintan putihSatu sudu ketumbarLada hitam satu sudu10 biji cili kering rebus buang bijiSikit minyak untuk bagi hancur semua
*Blender semua bahan kecuali ayam.
Bahan sos :
2 sudu besar penuh tinggi sos BBQ1 sudu penuh sos tiram2 sudu penuh sos lada hitam2 sudu kicap manisSatu sudu sos cili2 sudu madu/gula merahGaram ikut keperluan1 sudu pati ayam
Cara Menyediakan :
Perap semua bahan dengan ayam.Perasakan dengan garam.Perap sekurang-kurangnya satu jam. Lagi lama lagi sedap.Bakar pakai arang pun boleh.Kalau mahu pakai oven masukkan ayam dengan kuah sekali.Kalau bakar bakai kuali leper, letak sedikit minyak panas. Kemudian masukkan ayam. Gunakan api slow. Sentiasa balik-balikkan ayam. Curah kuah sedikit demi sedikit. Bila sudah masak, curah lagi lebihan perap sekejap dan bagi berkilat baru angkat.Siap.
15. Resepi Ayam Kukus Chinese Style
Imej via Facebook
Berbicara tentang sihat, ayam kukus memang antara hidangan yang cukup sihat. Ia tidak berminyak, tiada kolesterol tinggi. Sesuai untuk orang yang sedang dalam masa berpantang. âHairul Nizam IjamâÂ dan Illyani Daud telah berkongsikan resepi menarik ini di laman Facebook tentang resepi ayam kukus. Selamat mencuba.
Bahan-bahan :
1 ekor ayam dipotong 20-24 (macam buat nasi ayam).2 inci halia dihiris nipis,5 batang daun bawang dipotong panjang,Garam secukup rasa,
Bahan Perap :
3 sudu besar kicap cair,2 sudu teh minyak bijan,1 sudu teh lada serbuk hitam.Garam secukup rasa.Gaul semua bahan dan lumur pada ayam perap lebih kurang 1 jam.
Cara Penyediaan :
Panaskan kukusan pada api besar.Susun ayam di atas pinggan kukusan.Taburkan halia dan daun bawang.Kukus sehingga empuk.Siap.
16. Resepi Ayam Masak Kicap
Imej via Facebook
Ayam masak kicap biasa dijadikan lauk dan dimakan bersama nasi. Ayam masak kicap boleh disantap pada waktu petang mahupun malam. Kanak-kanak sangat menyukai ayam masak kicap kerana rasanya tidak pedas. Resepi ini dikongsikan oleh Zur Ain Salim di Facebook. Sila cuba dan buat ayam masak kicap versi anda.
Bahan-bahan :
5-10 ketul ayam (dipotong dan digaul bersama sedikit serbuk kunyit dan garam).*4 ulas bawang merah.*3 ulas bawang putih.*2 inci halia.1 bawang besar, potong bulat.2 tangkai cili hijau, dihiris.2 tangkai cili merah, dihiris.5 tangkai cili padi, diketuk.2 sb sos tiram.2 sb sos cili.4 sb kicap manis.1 sb minyak bijan ( minyak biasa pun boleh).1 sk kicap pekat.Sedikit rempah 5 spice.1 batang kayu manis.1 kuntum bunga lawang.Sedikit air.Garam secukupnya.
Cara Membuat :
Tumbuk lumat bahan-bahan bertanda *.Dalam mangkuk lain. Gaulkan sos tiram, sos cili, kicap manis, minyak bijan dan kicap pekat. Ketepikan.Gorengkan ayam yang telah diperap bersama serbuk kunyit dan garam. Angkat dan ketepikan.Panaskan sedikit minyak dalam kuali. Tumis kayu manis, bunga lawang, bahan-bahan yang ditumbuk dan cili padi.Masukkan bahan yang dicampur sos dan kicap tadi. Tambah sedikit air dan sedikit garam. Kacau hingga mendidih.Akhir sekali, masukkan bawang besar, cili hijau dan cili merah. Kacau sebentar dan campurkan ayam yang telah digoreng tadi. Gaul sebati dan taburkan sedikit rempah 5spice.Sudah cukup perasa. Padamkan api. Sedia dihidang.
Boleh juga cuba versi resepi ayam masak kicap yang lain.
17. Resepi Asam Pedas Ayam
Imej via Facebook
Makan tengah hari dengan nasi putih dan asam pedas ayam, siram dengan kuah pekat yang merecik menjilat jari, makan jadi berpinggan-pinggan. Tidak terasa habis 3 pinggan sekali. Bukan main sedap resepi Shashika Alia yang dikongsikan di laman Facebook.
Bahan-bahan :
1 ekor ayam (dipotong 8/10/12),35 tangkai cili kering (gunting, rendam dan toskan),7 ulas bawang merah,5 ulas bawang putih,1 inci kunyit,1 inci halia,Sebesar saiz ibu jari belacan,1 batang serai (dititik),50 gram daun kesum,Sekuntum bunga kantan (dibelah 5),Air asam jawa (50 gram asam jawa + secawan air),3 cawan air,Garam secukup rasa,Minyak untuk menumis.
Cara-cara :
Kisar cili kering, bawang merah, bawang putih, kunyit, halia dan belacan.Panaskan minyak. Tumis bahan-bahan yang dikisar bersama serai sehingga garing.Masukkan ayam, bunga kantan dan daun kesum. Gaul sebati dan tutup kuali sehingga ayam agak mengecut.Masukkan air asam jawa dan gaul sebati.Masukkan pula garam. Gaul sebati.Tambahkan air.Akhir sekali, tutup kuali dan tunggu sehingga ayam empuk serta mendapat kepekatan kuah asam pedas yang ideal. (*Kuah bagi asam pedas ayam biasanya lebih pekat berbanding asam pedas ikan).
Nota : Asam pedas ayam biasanya agak berminyak disebabkan minyak yang turun dari ayam tersebut. Oleh itu, pada yang tidak gemar, boleh buangkan minyak itu.
18. Resepi Kari Ayam Mamak
Imej via Facebook
Mengikut selera masing-masing janji sedap dan kenyang. Resepi kari ayam mamak kali ini dikongsikan oleh Nazhatulshima Hashimâ di laman Facebook. Resepi senang untuk ditiru. Selamat mencuba.
Bahan-bahan :
Bawang merah,Bawang putih,Daun kari,Sehelai daun pandan,4 sekawan,Rempah kari daging babas,
Bahan blend:
Bawang besar,Bawang putih,Halia,Cili kering,Jintan putih,Serbuk cili babas.
Cara-cara :
Mula-mula tumis bawang merah dan putih,Kemudian masukkan daun kari dan sehelai daun pandan,Masukkan lagi 4 sekawan,Jika sudah garing masukkan rempah kari daging babas.Kemudian masukan terus bahan-bahan blend; bawang besar, bawang putih, halia, cili kering, jintan putih, serbuk cili babas. Tumis sampai pecah minyak.Masukan ayam yang sudah diperap sekejap dengan garam, gula, serbuk kunyit, sedikit cili blend dan satu sudu rempah daging.Masukan sekali dengan ubi kentang dan dua asam keping.Tambah air panas atau suam ikut sukatan kuah yang diinginkan.Bila ayam dan ubi kentang sudah masak, masukan garam dan sedikit ajinomoto atau serbuk cukup rasa maggi.Akhir sekali masukkan tomato.
19. Resepi Stew Ayam versi Tengku Puan Pahang
Imej via Facebook
Mesti ramai yang inginkan resepi stew ayam Tengku Puan Pahang versi cik âShiela Husinâ yang berkongsikan resepi di laman Facebook. Jom cuba resepinya. Jika dipekatkan, boleh dijadikan inti chicken pie.
Bahan-bahan :
Â½ ekor ayam â potong ikut suka,4 ulas bawang merah,3 ulas bawang putih,Â½ inci halia,1 batang kulit kayu manis,2 kuntum bunga lawang,2-3 sudu besar tepung gandum,Sedikit kicap,Sedikit lada hitam-tumbuk kasar,Garam dan serbuk perasa,1 biji ubi kentang â dipotong 4,1 batang karot â potong besar,1 biji bawang besar â potong 4,
Cara-cara :
Tumis bahan penumis dan bawang serta halia yang dihiris nipis hingga wangi.Masukkan tepung gandum dan goreng dengan api perlahan supaya tepung agak masak.Masukkan ayam dan ubi kentang, carrot dan bawang besar. Kacau rata.Masukkan sedikit air, kicap, garam, lada hitam dan serbuk perasa.Masak sehingga kentang empuk.Sesuaikan rasa dan kepekatannya. Tabur daun sup dan bawang goreng.Hidangkan.
20. Resepi Rendang Ayam Cili Api
Imej via Facebook
Lain macam resepi rendang ayam cili api. Kami hadirkan kepada anda resepi rendang cili api yang dikongsikan oleh Ainun Sanusi di Facebook. Resepi rendang ayam cili api yang telah mendapat perkongsian ramai. Sila baca dan cuba resepi ini.
Bahan- bahan
Serbuk kunyit â 3 sudu besarAsam jawa â sebesar penumbukGula kabung â 2/3 kepingGaram / perasaDaun kunyit â 5 helaiSantan â satu kotak 200ml (kara)Kerisik â satu paket besar (lagi sedap banyak)Daun limau purut â 6 helai
Bahan Blender
Bawang besar â 4 bijiBawang putih â 3 ulasSerai â 5 btgalia -2 inciLengkuas â 2 inciCili api â segenggamJintan manis â 3 sudu besarJintan putih â 3 sudu besar
Cara Memasak
Tumis bahan yang blender sampai garing. (Ini penting bagi rendang tahan lama)Masukkan ayam dan gaul sampai masak.Kemudian masukkan asam jawa, gula kabung, gula, garam.Kalau sudah mendidih dan ayam betul-betul masak baru masukkan santan. (Kalau suka pekat letak lebih)Masukkan kerisik, biar dalam beberapa minit supaya semua bahan sebati.Akhir sekali, tabur daun kunyit dan daun limau purut, siap.
21. Resepi Ayam Masak Lemak Cili Padi
Imej via Facebook
Ayam masak lemak cili padi nogori style. Saking mudahnya resepi ini hanya campak semua bahan kemudian biar mereneh dan jadilah dia. Mari lihat resepinya daripada Anith Natashaâ di laman Facebook. Jemput baca dan selamat mencubanya.
Bahan-bahan :
Cili padi,Serai,Kunyit hidup,Santan,Ayam yang kecil,Asam keping (tapi saya pakai extrak asam jawa adabi),Garam and sedikit gula.
Cara-cara :
Masukkan ayam, santan (kalau pakai santan segar boleh masukkan santan yang cair dulu, yang pekat boleh masukkan selepas kuah mendidih).Masukkan serai yang dititik, cili padi dan kunyit yang ditumbuk, asam keping ke dalam periuk.Biarkan mereneh dengan api perlahan dan jangan sampai pecah minyak.Akhir sekali masukkan garam.Siap.
22. Resepi Ayam Paprik Ala Restoran
Imej via Facebook
Ayam paprik menu paling senang, sebab tak perlu masak menu tambahan lain. Cukup semua ada, termasuk sayur dan ayam. Masyarakat malaysia dengan ayam paprik berpisah tiada. Resepi perkongsian ramai hingga 4.4K ini dikongsikan oleh âNora Abdullahâ di laman Facebook. Sila cuba resepinya.
Bahan Tumis :
Bawang besar 2 labuBawang putih 3 ulas tumbukHalia hirisSerai 2 batang, titikcili padi 4 biji (tumbuk)Daun limau purut 5 helai
Bahan Sos :
Sos tiram, sos tomato dan sos cili. Agak-agak berapa banyak. Boleh lebihkan sos tomato.
Bahan Sayur :
Boleh guna carrot, bunga kubis, kacang panjang @ kacang buncis, tomato dan lain-lain.
Cara Menyediakan Ayam Paprik :
Bersihkan ayam dan dipotong dadu.Gaul dengan garam, kunyit, tepung jagung 1 sudu besar dan sedikit perasa maggi cukup rasa.Goreng sehingga garing dan angkat.Tumis kesemua bahan tumis, kemudian masukkan sos.Masukkan sedikit air bagi balance dan ada kuah. Kalau tak nanti jadi pekat sangat.Kalau sudah menggelegak, masukkan sayur dan ayam.Sayur tak perlu masak lama sangat.[emailÂ protected] tak perlu pakai. Sebab sos tomato, sos cili dan sos tiram sudah cukup perasa.
Boleh juga cuba versi resepi ayam paprik lain di sini.
23. Resepi Ayam Masak Ungkep
Imej via Facebook
Hidangan jawa ini sangat sedap jika dimakan dengan nasi putih panas. Makan bersama kuah, bahkan minyak dalam kuahnya itu pun lagi sedap. Kami hadirkan resepi ayam masak ungkep yang dikongsikan oleh âAtier Syahâ di laman Facebook. Selamat mencuba resepi yang mendapat perkongsian ramai ini.
Bahan-bahan :
10 ketul daging ayam1 batang serai â ketuk1 keping asam keping3 helai daun limau purutAir secukupnyaMinyak masak secukupnyaGaram dan gula secukup rasa
Bahan Kisar :
2 labu bawang besar3 ulas bawang putih1 inci halia1 inci kunyit hidup2 batang serai1sb jintan manis1sb jintan putih1sb serbuk ketumbarCilipadi hijau 20 biji
Cara-cara :
Panaskan minyak. Masukkan semua bahan yang telah dikisar. Tunggu sampai pecah minyak.Masukkan ayam, daun limau purut dan serai yang diketuk.Boleh tambah air ikut suka. Kalau nak berkuah boleh lebihkan air.Buka api perlahan dan tutup dengan tudung periuk. Sesekali kacau takut terhangit.Kemudian masukkan garam dan gula secukupnya.Siap dan boleh dimakan dengan nasi panas.
24. Resepi Ayam Goreng Seringgit Rangup Krup Krap!
Imej via Facebook
Bukan main sedap resepi ayam goreng seringgit cik Murni Rahmat Murni Rahmatâ yang berkongsi di laman Facebook. Bahkan ayam KF* pun kalah sedap. Anda patut cuba resepi laris yang dikongsikan ini. Rangup dan lazat.
Bahan-bahan :
Ayam seekor dipotong 22-24,Bawang putih 5 ulas,Bawang besar saiz kecil 1,Halia 1 inci,Lada hitam 1 sudu kecil,Lada putih 1 sudu kecil,Serbuk kari 1 sudu besar,Garam dan serbuk perasa Adabi,(Kalau tidak suka letak serbuk kari tidak mengapa. Kari letak sesudu saja pun dia tidak akan berpengaruh banyak, cuma untuk bagi sedap dan wangi saja).
Cara-cara :
Kisar semua bahan sampai halus.Perap pada ayam.
Bahan Tepung Salut :
1 cawan tepung bestari pedas,2 cawan tepung gandum (saya pakai jenama Ros sebab ayam akan lebih garing dan rangup),1 sudu tepung ubi/beras.
Cara-caranya :
Perapkan ayam dengan bahan blender dan tambah sedikit tepung kering dalam 3 sudu. (Kalau perapan nampak pekat sangat, tambah air sedikit, perapan tidak perlu pekat ya).Tuang sedikit tepung ke dalam bekas lain untuk gaul ayam.Masukkan ayam dalam 5-6 ketul dalam bekas tadi.Sendukkan tepung salut ke atas ayam. Gaul tepung pada ayam (ramas sedikit).Bila tepung sudah disalut elok, gorengkan ayam pada minyak yang sederhana panas. (Boleh salut 2x untuk kesan lebih rangup)Goreng ayam dalam minyak yang banyak hingga ayam tenggelam.Tutup periuk semasa goreng ayam dan buka penutup diminit terakhir sebelum ayam masak. Cara ini akan buat ayam rangup diluar dan berjus didalam.Hidangkan panas-panas.
25. Resepi Ayam Sos Tiram
Imej via Facebook
Resepi seterusnya amat senang dan cepat masak. Resepi ayam sos tiram dikongsikan oleh Nur Sarah Nur Sarah di laman Facebook. Lauk macam gini budak-budak mesti suka.
Bahan-bahan :
Ayam dipotong kecil,Halia,Bawang putih,Bawang merah,Cili merah besar,Sos tiram.
Cara-cara :
Panaskan minyak.Tumis halia, bawang putih, bawang merah dan cili besar merah sampai wangi dan layu.Jika sudah layu, masukkan ayam. Biar sekejap bagi air ayam tadi keluar.Kalau air ayam sudah keluar, tambahkan air sedikit. (Kalau ingin kuah banyak bubuh air lebih ya).Jika ayam sudah mendidih, bubuh sos tiram. (Sos tiram kena tengok brand juga. Kadang ada yang jenis masin maka bubuh sedikit saja).Kacau-kacau biar mendidih dan bagi kuah pekat.
Resepi Lain
Selain aneka resepi ayam, ada lagi koleksi masakkan menarik yang boleh anda cuba. Semuanya menarik.
Resepi SotongResepi IkanResepi DagingResepi Minum PetangResepi Ikan KerapuResepi Udang


Jom ketahui panduan piramid makanan. Perkara asas untuk diet seimbang yang wajib tahu.
Panduan piramid makanan ialah satu carta yang membantu kita untuk merancang pengambilan jenis-jenis makanan dan sukatan makanan yang sesuai untuk kita setiap hari.7 na Patok na Negosyo na Malaki ang...Please enable JavaScript7 na Patok na Negosyo na Malaki ang Kita Ngayong 2023
Piramid makanan ini akan memudahkan kita untuk mempelbagaikan makanan harian kita dengan berpandukan kepada sajian yang disarankan. Piramid makanan juga membantu kita menentukan kuantiti makanan yang perlu diambil dalam satu sajian. Setiap sajian akan mempunyai kombinasi pelbagai jenis makanan dengan semua zat yang diperlukan oleh tubuh kita.
Berikut merupakan piramid makanan dengan kumpulan dan aras makanan. Ada 4 aras kesemuanya. Aras yang paling bawah mewakili makanan yang paling banyak perlu diambil dalam sehari. Manakala aras paling tinggi dan paling kecil adalah jumlah makanan yang perlu diambil dalam kuantiti yang lebih kecil atau sedikit.
Gambarajah Piramid Makanan ditunjukkan sebagaimana yang dibawah;
Imej via nutrition.moh.gov.my

Panduan Piramid Makanan Malaysia di atas ini dalah berdasarkan pengambilan makanan harian invidu bagi 1500 kalori sehingga 2500 kalori.
Ianya di bahagikan kepada beberapa aras. Setiap aras mewakili kumpulan makanan masing-masing. Adalah penting untuk kita tahu bahawa tiada jenis makaan yang dapat memberi kesemua nutrien, tenaga dan sumber kita perlukan. Setiap jenis makanan membekalkan nutrien-nutrien berbeza yang diperlukan oleh tubuh.
Tiada satu pun jenis makanan dapat memberi kesemua tenaga, nutrien dan komponen makanan yang kita perlukan. Oleh sebab itulah kita memerlukan pelbagai jenis makanan yang terdapat pada setiap aras.
Berikut penjelasan bagi setiap aras;
Aras 1 (dasar piramid)
Aras 1 mewakili nasi, mee, roti dan sumber bijirin dan ubi-ubian. Ambil makanan ini secukupnya sebanyak 4-8 sajian sehari.
Aras ini merupakan makanan yang menyumbang sumber karbohidrat. Ia membekalkan tenaga dan mewakili 50% sehingga 55% daripada jumlah tenaga harian. Ia juga merupakan sumber yang baik untuk vitamin, mineral dan serat.
Makanan pada aras ini meningkatkan pergerakan usus dan menjaga kesihatan usus, sekaligus membantu mencegah masalah sembelit. Ia juga membantu dalam menurunkan paras glukosa dan kandungan kolesterol dalam darah.
Contoh sajian:

1 cawan (2 senduk) nasi sederhana
1 cawan mi kuning
1 Â½ cawan bihun atau laksa
1 cawan bijirin sarapan
6 keping biskut krim kraker
Â½ keping capati
2 keping roti
2 cawan bubur nasi kosong
2 biji ubi kentang sederhana

Aras 2
Aras 2 mewakili sayur-sayuran dan buah-buahan. Ambil makanan ini dalam kuantiti yang banyak. Makan 3 sajian sayur-sayuran sehari dan 2 sajian buah-buahan sehari.
Makanan pada aras 2 ini membantu meningkatkan ketahanan tubuh anda terhadap penyakit. Ini kerana sayur-sayuran dan buah-buahan merupakan sumber yang baik untuk serat, vitamin, mineral dan fitokimia. Makanan pada aras ini juga membantu mencegah penyakit kronik seperti kencing manis, kanser, dan penyakit berkaitan jantung.
Pada masa ini ada banyak jus buah-buahan yang ada di pasaran. Ramai menyangka yang meminum jus ini sama manfaatnya dengan makan buah-buahan. Sebenarnya, kita digesa untuk mengambil buah-buahan segar dan bukan jus buah-buahan. Ini kerana jus buah-buahan tidak boleh menggantikan lebih daripada satu sajian buah-buahan. Khasiat yang ada pada buah-buahan segar tidak akan sama dengan jus buah-buahan yang berada di pasaran.
Kita boleh memilih pelbagai jenis buah-buahan dan sayur-sayuran dari pelbagai warna yang ada. Yang penting, kita mesti memasukkan sayur-sayuran dalam sajian. Ini termasuklah sayur-sayuan dalam tin atau beku.
Contoh sajian:
Â½ cawan sayur berdaun hijau, dimasak.Â½ cawan sayuran buah atau berakar, dimasak1 cawan ulam mentah1 biji sederhana epal / pear / oren / lai / mangga1 potong betik, nanas, tembikaiÂ½ biji jambu sederhana2 biji pisang emas1 biji pisang berangan8 biji kecil anggur
Aras 3
Aras 3 mewakili ikan, ayam daging dan kekacang, susu dan produk tenusu. Makanan ini mesti diambil pada kadar sederhana sahaja. Oleh itu, kita disarankan untuk mengambil Â½ â 2 sajian ayam, daging dan telur sehari, atau 1 sajian ikan sehari, atau Â½ â 1 sajian kekacang sehari, atau 1 â 3 sajian susu dan produk tenusu sehari.
Aras 3 merupakan sumber protein yang diperlukan oleh tubuh. Ia kaya dengan vitamin B, zat besi, zink, vitamin A, riboflavin, kalsium dan vitamin B12. Contoh sumber protein yang baik ialah kekacang. Kandungan lemaknya lebih rendah dan tidak mengandungi kolesterol yang boleh membahayakan kesihatan. Oleh itu, pengambilannya digalakkan setiap hari.
Kita juga digalakkan untuk makan ikan lebih kerap. Kita boleh makan ikan setiap hari. Jika makan ayam dan daging pula, pastikan ia kurang lemak dengan membuang kulitnya terlebih dahulu atau memilih daging yang tidak berlemak.
Kalsium yang ada di dalam susu pula menguatkan tulang dan gigi serta mengurangkan risiko osteoporosis atau tulang rapuh pada usia tua. Inilah juga maklumat yang selalu dikongsikan oleh pengeluar-pengeluar produk tenusu.
Contoh sajian:
1 ekor ikan kembung saiz sederhana2 ketul daging tanpa lemak1 ketul peha ayam2/3 cawan sudu makan ikan bilis tanpa kepala2 biji telur2 keping tempe1 gelas susu (250 ml)Â 1 keping keju1 cawan yogurt4 sudu makan penuh susu tepung
Aras 4 (puncak)
Aras 4 mewakili lemak, minyak, gula, dan garam. Makanan ini perlu diambil dalam kuantiti yang sedikit. Pengambilan pada jumlah yang banyak boleh memudaratkan kesihatan.
Banyak makanan yang sedap berada dalam aras ini menyebabkan ia agak sukar dielakkan bagi ramai orang. Oleh itu, beringatlah untuk mengurangkan pengambilannya. Antara penyakit yang boleh menyerang mereka yang mengambilnya secara berlebihan ialah obesiti, kencing manis, sakit jantung, tekanan darah tinggi, dan beberapa lagi kanser yang lain.
Maka, makanan pada aras ini mesti dihadkan pengambilannya dan kurangkan penggunaannya dalam masakan.
Untuk maklumat tambahan, MyHealth ada menyarankan jumlah sajian mengikut keperluan kalori. Keperluan ini adalah berbeza mengikut umur dan jantina.
Jadual di bawah ini sesuai bagi wanita yang tidak aktif dan warga emas. Kalori yang diperlukan ialah 1500 kkal sehari.
Kumpulan Makanan1500 kkal/hariBijirin4 sajianBuah-buahan2 sajianSayur-sayuran3 sajianDaging / AyamÂ½ sajianIkan1 sajianKekacangÂ½ sajianSusu dan Produk Tenusu1 sajian
Jadual berikut pula sesuai bagi kanak-kanak, remaja perempuan, wanita yang sederhana aktif, dan lelaki yang tidak aktif.
Kumpulan Makanan2000 kkal/hariBijirin6 sajianBuah-buahan2 sajianSayur-sayuran3 sajianDaging / Ayam1 sajianIkan1 sajianKekacang1 sajianSusu dan Produk Tenusu2 sajian
Bagi mereka yang aktif dan kurang berat badan, tidak kira lelaki atau wanita termasuk remaja, mereka boleh mengamalkan jadual pemakanan di bawah dalam sajian mereka.
Kumpulan Makanan2500 kkal/hariBijirin8 sajianBuah-buahan2 sajianSayur-sayuran3 sajianDagin/ Ayam2 sajianIkan1 sajianKekacang1 sajianSusu dan Produk Tenusu3 sajian
Mengamalkan pemakanan yang sihat adalah amat penting bagi menjaga kesihatan tubuh badan. Sekiranya anda keliru bagaimana hendak menyediakan satu hidangan lengkap, sentiasalah merujuk kepada piramid makanan ini. Ia bukan sahaja bermanfaat untuk diri anda, malah untuk seluruh keluarga juga.Jemput juga baca artikel tentang diet intermittent fasting dan jadual diet
Rujukan
Piramid Makanan Malaysia.http://www.myhealth.gov.my/piramid-makanan-malaysia/%EF%BB%BF (link)Piramid Makanan. http://pmr.penerangan.gov.my/index.php/umum/makanan/8770-piramid-makanan (link)